آمریکا پرزیدنتی باراک اوباما، یونانیستانین آردین‌دان، آوروپا‌داکی وداع تورونون ایکینجی دایاناجاغی آلمانیادا.
گون‌لردیر چوخ امنیتی تدبیرلری‌نین آلیندیغی باشکند برلین‌ده، 5 مین پولیس ایشچی‌سی‌نین قورودوغو اوبامانین قالاجاغی اوتل اطرافین‌داکی یول‌لار ترافیکه باغلانیلدی، چاتی‌لارا سنایپرلر یئرلشدیریلدی.
آمریکا پرزیدنتی، آلمانیا باش ناظیری آنگلا مرکل‌ین ائوصاحیبلیغینده، اینگیلتره باش ناظیری ترسا می، فرانسا پرزیدنتی فرانسوا اولاند، ایتالیا باش ناظیری ماتو رنزی ایله ایسپانیا باش ناظیری ماریانو راخوی‌ون قاتیلیملارییلا تشکیل ائدیلن مینی بیر ذیروه‌یه قاتیلدی.
مینی ایجلاس‌دا، سوریه‌دکی گلیشمه‌لر، ترور تشکیلاتی داعش ایله موباریزه، قاچقین بحرانی و اوکراین‌داکی گلیشمه‌لر مذاکیره ائدیلدی.
آلمان قایناق‌لار، پرزیدنت اوباما ایله روسیایا قارشی فیکیر بیرلیگی ایچری‌سینده اولدوق‌لارینی آنجاق یئنی آمریکا پرزیدنتی دونالد ترامپ ایله نئجه بیر یول ایزلنجگی‌نین کسدیریلمه‌دیغی آچیقلاما‌لارینی ائدیر.
